Psichologija (žurnalas)

Psichologija (žurnalas) – nuo 1980 m. Vilniaus universitete leidžiamas tarptautinis, akademinis, deimantinės atvirosios prieigos žurnalas. Jame galima rasti recenzuotus visų pagrindinių psichologijos mokslo šakų straipsnius. Psichologija siekia psichologijos mokslo plėtros Vidurio ir Rytų Europos regione. Šiuo tikslu žurnale publikuojami ir Lietuvos, ir užsienio tyrėjų mokslo tyrimai. Vyriausioji redaktorė ‒ doc. dr. Jurgita Lazauskaitė-Zabielskė. Ankstesni redaktoriai: prof. dr. Gintautas Valickas, doc. dr. Eglė Elena Rimkutė, prof. dr. Alfonsas Gučas ir prof. dr. Sigitas Kregždė.

Istorija 
Pirmasis žurnalo Psichologija leidinys buvo publikuotas 1980 m. gruodžio 15 d. Prieš susikuriant atskiram žurnalui apie psichologiją, nuo 1962 m. buvo leidžiamas žurnalas, pavadinimu Pedagogika ir psichologija.

Pirmasis Psichologija vyr. redaktorius buvo Alfonsas Gučas – psichologas, pedagogas, politinis veikėjas bei spaudos darbuotojas. Šias pareigas A. Gučas užėmė iki 1990 m.  po to vyr. redaktoriumi tapo habilituotas soc. mokslų daktaras, Lietuvos psichologas, profesorius Sigitas Kregždė
. Jis žurnalui vadovavo iki 1993 m. Jį pakeitė psichologė docentė Eglė Elena Rimkutė. 2003 m. vadovavimą žurnalui perėmė prof. dr. Gintautas Valickas  Dabartinė vyr. redaktorė doc. dr. Jurgita Lazauskaitė-Zabielskė, kuri vadovauja ir Organizacinės psichologijos tyrimų centrui, pareigas pradėjo eiti 2019 m.

Tematika 
Psichologija skelbia straipsnius įvairiomis psichologijos temomis. Žurnalas publikuoja empirinius, metodologinius, teorinius bei tarpdisciplininius tyrimus klinikinės psichologijos, socialinės psichologijos, raidos psichologijos, organizacinės psichologijos, asmenybės psichologijos ir kitomis temomis. Žurnalo skiltyje Psichologija praktikai talpinami straipsniai, apžvelgiantys konkrečios psichologijos srities taikymą praktikoje. Taip pat yra skiltis Trumpi pranešimai, kurioje skelbiami mažesnės apimties moksliniai straipsniai (iki 3000 žodžių) išskirtinai tik anglų kalba.

Psichologija straipsnių nuo 1962 iki 2015 m. analizė rodo, kad iki 1990 m. publikuoti straipsniai buvo ideologiškai suvaržyti, o statistinės analizės metodai atsiliko nuo pasaulinių tendencijų, tuo tarpu nuo 1990 m. publikuoti straipsniai artimi pasaulinėms tendencijoms. Žurnalui buvo išsakyta kritika dėl per menkai reprezentuojamų tyrimo apie vyresnio amžiaus asmenų psichologinius ypatumus. 

Žurnalas kiekviename numeryje išleidžia ir redakcinės kolegijos sąstatą bei turinį.

Leidyba 
Per metus išleidžiami du žurnalo tomai, taikomas augančio numerio principas. Žurnale publikuojami straipsniai lietuvių ir anglų kalbomis. Kadangi Psichologija yra deimantinės atvirosios prieigos žurnalas, kas reiškia, jog visi žurnalo straipsniai yra atviri vartotojams skaityti, atsisiųsti į savo laikmenas, iš anksto neatsiklausus straipsnių autorių. Žurnalas netaiko jokių straipsnio publikavimo mokesčių. Psichologija yra publikuojamas pagal Kūrybinių bendrijų tarptautinę licenciją (angl. Creative Commons Attribution 4.0 License, CC BY 4.0).

Žurnalui suteikia DOAJ Seal žyma, reiškianti, kad Psichologija atitinka aukščiausius atvirosios prieigos reikalavimus. Žurnalas yra įtrauktas į Cabell's duombazę, kurioje registruojami šiuolaikinius leidybos standartus atitinkantys žurnalai. Žurnalas užtikrina ilgalaikį turinio išsaugojimą naudodamasis PKP išsaugojimo tinklo (PKP PN) paslauga . Tai reiškia, kad tuo atveju, jei žurnalas nustos eiti ir jo esama interneto svetainė bus uždaryta, straipsniai bus atverti kitose atvirosios prieigos talpyklose. 
2022 m. žurnalą Lietuvos mokslo tarybą įtraukė į lituanistinių tyrimų sklaidai svarbių leidinių sąrašą . 

Straipsniai publikuojami PDF ir HTML formatu. 

2022 m. užfiksuoti 72,969 atsisiuntimai. Straipsniai, 2022 m. atsisiųsti daugiausiai kartų:

 1394 atsisiuntimai: Gintilienė G., Girdzijauskienė S., Černiauskaitė D., Lesinskienė S., Povilaitis R., & Pūras D. (2004). A standardised Lithuanian version of Strenghts and Difficulties Questionnaire (SDQ) for school-aged children. Psichologija, 29, 88-105. https://doi.org/10.15388/Psichol.2004.4355
 1001 atsisiuntimas: Barkauskienė R., Gaudiešiūtė E., & Skabeikytė G. (2021). Change in the definition of personality disorder in transition to ICD-11: A look from clinical and developmental perspectives. Psichologija, 65, 8-21. https://doi.org/10.15388/Psichol.2021.36
 1000 atsisiuntimų: Lazauskienė M. (1973). Progressive pedagogical ideas in Lithuanian folk tales. Psichologija, 13, 37-56. https://doi.org/10.15388/Psichol.1973.13.9282

Žurnalo metrika 
Duomenys apie žurnalo publikacijų citatų skaičių yra pateikiami keliose duomenų bazėse. Dimensions duomenų bazė, remdamasi ERIH PLUS indeksu, nurodo, kad iš viso fiksuoti 452 Psichologija žurnalo straipsnių citavimai, vidutiniškai 0,64 citavimų straipsniui (2023 05 03 duomenimis).

Akademinių dokumentų paieškos sistema ScienceGate pateikia Psichologija žurnalo h-indeksą 5 (2023 05 04 duomenimis).

Mokslinių dokumentų duomenų bazė Scilit nurodo tokius Psichologija žurnalo mokslometrijos rodiklius: per 5 metus buvo cituoti 24 straipsniai, iš viso registruoti 44 citavimo atvejai per 5 metus, per mėnesį vidutiniškai registruojami 0,37 citavimai (2023 05 04 duomenimis).

Redaktorių kolegija 

 Vyriausioji redaktorė doc. dr. Jurgita Lazauskaitė-Zabielskė, Vilniaus universitetas. ORCID: https://orcid.org/0000-0003-2926-482X
 Vyriausiosios redaktorės pavaduotojas prof. dr. Linas Bieliauskas, Mičigano universitetas. ORCID: https://orcid.org/0000-0003-0911-2247
 Atsakingasis sekretorius doc. dr. Antanas Kairys, Vilniaus universitetas, ORCID: https://orcid.org/0000-0001-8082-8016

Nariai:

 Prof. dr. Albinas Bagdonas, Vilniaus universitetas. ORCID: https://orcid.org/0000-0002-5712-9791
 Doc. dr. Dalia Bagdžiūnienė, Vilniaus universitetas. ORCID: https://orcid.org/0000-0002-1903-701X
 Doc. dr. Rasa Barkauskienė, Vilniaus universitetas. ORCID: https://orcid.org/0000-0002-4464-2481
 Prof. dr. William B. Barr, Niujorko universiteto Medicinos mokykla. ORCID: https://orcid.org/0000-0001-7711-7758
 Prof. dr. Auksė Endriulaitienė, Vytauto Didžiojo universitetas. ORCID: https://orcid.org/0000-0002-8507-8426
 Doc. dr. Skirmantas Janušonis, Kalifornijos universitetas. ORCID: https://orcid.org/0000-0003-0129-1463
 Prof. dr. J. Scott Jordan, Ilinojaus valstybinis universitetas. ORCID: https://orcid.org/0000-0002-2256-6879
 Prof. dr. Viktoras Justickis, Mykolo Romerio universitetas. ORCID: https://orcid.org/0000-0002-4875-339X
 Prof. dr. Mickey Keenan, Ulsterio universitetas. ORCID: https://orcid.org/0000-0002-5579-9169
 Lekt. dr. Dalia Nasvytienė, Vilniaus universitetas. ORCID: https://orcid.org/0000-0002-2810-5790
 Prof. dr. Emilia Łojek, Wydział Psychologii Universytetu Warszawskiego. ORCID: https://orcid.org/0000-0002-0809-5601
 Prof. dr. Algis Norvilas, Saint Xavier universitetas. ORCID: https://orcid.org/0000-0002-5698-4788
 Prof. dr. Simon du Plock, Metanoia institutas ir Middlesex universitetas. ORCID: https://orcid.org/0000-0003-2744-9978
 Doc. dr. Vilmantė Pakalniškienė, Vilniaus universitetas. ORCID: https://orcid.org/0000-0002-8042-2910
 Dr. Viktorija Tidikis, Šiaurės Arizonos universitetas. ORCID: https://orcid.org/0000-0002-6917-9673
 Prof. dr. Gintautas Valickas, Vilniaus universitetas. ORCID: https://orcid.org/0000-0001-9488-7172

Išnašos

Nuorodos 
Žurnalo Psichologija archyvas